Уҡыу йортон уңышлы тамамлағандан һуң, 1945 йылдың июлендә Украина НКГБ-һына Львов өлкәһенә оперуполномоченный итеп ебәрелә. Ике йыл эсендә бүлексә начальнигы урынбаҫары була. 1947 йылда БАССР Дәүләт именлеге министрлығы ҡарамағындағы идаралыҡҡа ебәрелә. Вениамин Георгиевич БАССР-ҙың Маҡар районы (хәҙерxa0— Башҡортостан Республикаһының Ишембай районы) Петровское ауылында МГБ-ның Маҡар район бүлексәһен етәкләй. Ике йыл эшләгәндән һуң, ҡабат үрләтеләxa0— МГБ-ның Стәрлетамаҡ район бүлеге начальнигы була.